# Az AEI visszaélések bejelentésére vonatkozó szabályzatának helyi kiegészítése

# **Dreher sörgyárak Zrt.**

A bejelentések névtelenül, teljes titoktartás mellett, angolul vagy a saját helyi nyelven is megtehetők.

Az alábbi preferált bejelentési módok vehetők igénybe:

**Telefonos segélyvonal:** 06 80 088 299

**Webes bejelentés:** [www.asahieuropeinternational.ethicspoint.com](http://www.asahieuropeinternational.ethicspoint.com/)

**Mobilos esetfelvétel**: [asahieuropeinternational.navexone.eu](https://asahieuropeinternational.navexone.eu/)

A bejelentés megtétele előtt kérjük elolvasni a lenti AEI visszaélések bejelentésére („whistleblowing”) vonatkozó szabályzatot (a továbbiakban: „Szabályzat”).

Javasoljuk annak mérlegelését, hogy a saját munkahelyi vezető vagy a HR részleg nem tudná-e whistleblowing bejelentés megtétele helyett hatékonyabban és megfelelőbben kezelni a problémát.

1. A Dreher Sörgyárak Zrt. (a továbbiakban: Dreher vagy foglalkoztató) „*A panaszokról, a közérdekű bejelentésekről, valamint a visszaélések bejelentésével összefüggő szabályokról*” szóló 2023. évi XXV. törvény (a továbbiakban: Törvény) mindenkori hatályos szövege elérhető [**itt**](https://njt.hu/jogszabaly/2023-25-00-00)) alapján foglalkoztatóként helyi belső visszaélés-bejelentési rendszert (a továbbiakban: helyi rendszer) hozott létre.
2. A Dreher által létrehozott helyi rendszer mellett az Asahi Europe and International (AEI) vállalatcsoport, amelynek a Dreher is része, ezzel párhuzamosan központi bejelentő rendszert (a továbbiakban: központi rendszer) is üzemeltet, amely azonban a Törvénytől független, kizárólag az AEI saját döntése alapján működtetett rendszer.
3. A bejelentőnek lehetősége van arra, hogy választása szerint bejelentését a helyi vagy központi rendszerben tegye meg (abban az esetben, amennyiben bejelentése kizárólag a Dreherrel kapcsolatos).
4. Amennyiben a bejelentő bejelentését a központi rendszerben kívánja megtenni, úgy azt
* az alábbi központi internetes felületen teheti meg <http://www.asahieuropeinternational.ethicspoint.com/> (a továbbiakban: központi rendszer) írásban (a felületen a központi bejelentés opciót kell Magyarországon belül) vagy
* a 06 80 088 299 telefonszámon szóban.

A központi rendszerben megtett bejelentésre az AEI visszaélések bejelentésére vonatkozó szabályzatának rendelkezései (amely elérhető [**itt**](https://www.dreherzrt.hu/wp-content/uploads/2023/08/2021_AEI-Whistleblowing-Policy.pdf)) irányadóak, ilyen bejelentés esetén adatkezelőnek az ASAHI EUROPE & INTERNATIONAL LTD (GB GU21 5BJ Woking, Chertsey Road 88-100 minősül) minősül. Kérjük, amennyiben a központi rendszert kívánja használni, úgy előzetesen tájékozódjon az előbbi dokumentumokból, **jelen szabályzat a továbbiakban kizárólag a helyi rendszerrel kapcsolatos tudnivalókat ismerteti**.

1. A helyi rendszerben tett bejelentések esetében a Törvény, valamint a jelen szabályzat alkalmazandó, a kapcsolódó adatkezelés vonatkozásában pedig a Dreher adatkezelési tájékoztatója, amely [**itt**](https://www.dreherzrt.hu/wp-content/uploads/2023/08/Dreher_Visszaelesek-bejelentese_adatkezelesi-tajekoztato_2023.pdf) érhető el.
2. A helyi rendszert a **Dreher Belső Ellenőrzési Osztálya, az AEI Belső ellenőrzési szervezete részeként** (a továbbiakban: működtető), mint pártatlan szervezeti egység működteti. A működtető bár a foglalkoztató helyi szervezetébe integrálva működik, jelentési kötelezettséggel az AEI Belső Ellenőrzési szervezetének tartozik.
3. A helyi rendszerben jogellenes vagy jogellenesnek feltételezett cselekményre vagy mulasztásra, a munkavállalókra irányadó, a Dreher által megállapított magatartási szabályok (elérhetők [**itt**](https://www.dreherzrt.hu/wp-content/uploads/2023/10/GOV_01_HU_Asahi-Group-Magatartasi-Kodex.pdf)) megsértésére, illetve egyéb visszaélésre vonatkozó információt lehet bejelenteni.
4. A helyi rendszerben bejelentést tehet
	1. a foglalkoztató által foglalkoztatott,
	2. az a foglalkoztatott, akinek a foglalkoztatónál fennálló foglalkoztatásra irányuló jogviszonya megszűnt, és
	3. a foglalkoztatóval foglalkoztatásra irányuló jogviszonyt létesíteni kívánó olyan személy, aki esetében e jogviszony létesítésére vonatkozó eljárás megkezdődött.
	4. az egyéni vállalkozó, az egyéni cég, ha a foglalkoztatóval szerződéses kapcsolatban áll,
	5. a foglalkoztató tekintetében tulajdonosi részesedéssel rendelkező személy, valamint a foglalkoztató ügyviteli, ügyvezető, illetve felügyelő testületéhez tartozó személy, ideértve a nem ügyvezető tagot is,
	6. a foglalkoztatóval szerződéses kapcsolat létesítésére vonatkozó eljárást megkezdett, szerződéses kapcsolatban álló vagy szerződéses kapcsolatban állt vállalkozó, alvállalkozó, beszállító, illetve megbízott felügyelete és irányítása alatt álló személy,
	7. a foglalkoztatónál tevékenységet végző gyakornok és önkéntes,
	8. a foglalkoztatóval az d), e) vagy g) pont szerinti jogviszonyt vagy szerződéses kapcsolatot létesíteni kívánó olyan személy, aki esetében e jogviszony vagy szerződéses kapcsolat létesítésére vonatkozó eljárás megkezdődött, és
	9. az a személy, akinek az d), e) vagy g) pont szerinti jogviszonya vagy szerződéses kapcsolata a foglalkoztatóval megszűnt.
5. A bejelentő az alábbi módokon tehet bejelentést:
	1. írásban az alábbi központi internetes felületen: <http://www.asahieuropeinternational.ethicspoint.com/> ahol Magyarország területének kiválasztását követően a helyi bejelentés opciót kell választani.
	2. szóban telefonon, az alábbi elő operátorokkal működtetett telefonos ügyfélszolgálat telefonszámán: 06 80 088 299 (a bejelentő által adott hozzájárulás esetén a beszélgetések tartós és visszakereshető formában rögzítésre kerülnek a hívás elején meghallgatható tájékoztatóban foglaltak szerint).
	3. személyesen, előre egyeztett időpontban a működtetőmunkatársánál a foglalkoztató székhelyén.
6. Ha a bejelentő személyesen teszi meg a bejelentését, a működtető a szóbeli bejelentést
	1. – a személyes adatok védelmére vonatkozó előírások szerint megtett tájékoztatást követően – tartós és visszakereshető formában rögzíti, vagy
	2. írásba foglalja és – annak ellenőrzésére, helyesbítésére, aláírással történő elfogadására vonatkozó lehetőség biztosítása mellett – a bejelentő számára másodpéldányban átadja.
7. A működtető a szóbeli bejelentés írásba foglalása során teljes és pontos jegyzőkönyvet köteles készíteni.
8. Szóbeli bejelentés esetén a bejelentő figyelmét fel kell hívni a rosszhiszemű bejelentés következményeire, a bejelentés kivizsgálására irányadó ***eljárási szabályokra*** és arra, hogy személyazonosságát – ha az annak megállapításához szükséges adatokat megadja – a vizsgálat valamennyi szakaszában bizalmasan kezelik.
9. A működtető a helyi rendszerben tett írásbeli bejelentés kézhezvételétől számított 7 napon belül a bejelentés megtételéről visszaigazolást küld a bejelentő számára. A visszaigazolás keretében a bejelentő részére általános tájékoztatást kell nyújtani a Törvény szerinti eljárási és adatkezelési szabályokról.
10. A helyi rendszer működtetője a bejelentésben foglaltakat a körülmények által lehetővé tett legrövidebb időn belül, de legfeljebb a bejelentés beérkezésétől számított **30 napon** belül kivizsgálja az AEI alkalmazandó belső szabályzata szerint. Ezen határidőt különösen indokolt esetben, a bejelentő egyidejű tájékoztatása mellett lehet meghosszabbítani. A bejelentőt ebben az esetben a kivizsgálás várható időpontjáról és a kivizsgálás meghosszabbítása indokairól kell tájékoztatni. A bejelentés kivizsgálásának és a bejelentőnek a Törvény 24. § szerinti tájékoztatásának határideje a meghosszabbítás esetén sem haladhatja meg a **3 hónapot**.
11. A bejelentés kivizsgálása során a működtető kapcsolatot tart a bejelentővel, ennek keretében a bejelentés kiegészítésére, pontosítására, a tényállás tisztázására, valamint további információk rendelkezésre bocsátására hívhatja fel a bejelentőt.
12. Tekintettel arra, hogy a működtető szervezeti egység jelentési kötelezettséggel az AEI régiós szervezetének tartozik, ezért a bejelentésekhez az AEI régiós belső ellenőrzési vezetőjének, valamint AEI régiós jogi igazgatójának is hozzáférése van. Az AEI alkalmazandó belső szabályzata értelmében az eset kivizsgálásában az AEI Jogi szervezetének (és ennek részeként a Dreher Jogi irodájának) kijelölt tagja is részt vesz. A bejelentésekről, valamint a bejelentések nyomán folytatott vizsgálatok megállapításairól a működtető szervezeti egység tájékoztatást küld a vezérigazgató és a HR igazgató részére.
13. Egyebekben a Drehernél érvényes GOV 09 HU Vizsgálati irányelvek nevű szabályzat szerint kell eljárni.
14. A foglalkoztató a visszaélést bejelentők védelme vonatkozásában a Törvényben foglaltak maximális betartásával és betartatásával jár el.